IL-GĦANJA TA' ĠIKKULATA U ċĠIKKULATU Ta' Dun KARM Ċikkulata; u Ċikkulatu Huma żewġt itfal ħelwin ; In-nies kollha tgħallmet tħobbhom, Għalavolja ftit -smajrin, : Ommhom, inara tbigħ il-għaqal, Taħseb fihom lejl u nhar, U biex tiġbed l-għajnejn uqhom 'Tlibbishomlok mill-aħjar. Daqqa deh'b u daqqa fidda, Skond ma tara kif imur, Għax hi taf li n-nies tad-dinja Għat-tlellix toħla w-iddur. U taf x'tagħżel mill-qawsalla, Taf xi tħallat mill-ilwien, Sabiex Ċikkulata w Ċikku- latu jidħlu kullimkien, Jekk. xi ġuvni u xebba jtejġu U fid-dar hemm ferħ u sliem, Ċikkulatu u Ċikkulata Hemm jintasbu minn quddiem, Għadda ż-żmien u twieled: 'babv'' Helu sbejjaħ donnu fjur Ċikkulata u Ċikkulatu Mal-mistiedna ssibhom żgur, Ċikkulata u Ċikkulatu Jekk xi wieħed sar qassis, Jekk xi tfajjel għalaq sninu, Jekk il-Festa. tal-Qaddis : U kulħadd jitbewwes magħhom, U xi gidma jieħdu wkoll, Għaliex fommhom ħelu għasel, U bewsithom kull qalb tħoll: Ma naħsebx li hawn tfal oħra Maħbubin bħal dawn it-tnejn: Ċikkulata u Ċikkulatu Kullimkien fuq wiċċ l-idejn. NOTA. — Din il-Għanja hi Cajta moħtara lil-€'Ġorġ 'Pavar', fi żmien il-Blitzes, meta konna niltaqgħu fix-xelter, Ħaż-Żebbuġ, 1943.